|  |  |  |  |
| --- | --- | --- | --- |
| Rīgā | Datums skatāms laika zīmogā | Nr. |  |
| Uz |  | Nr. |  |

Saeimas Izglītības, kultūras un zinātnes komisijas

Augstākās izglītības, zinātnes un inovāciju apakškomisijai

Informācijai:

Finanšu ministrijai

Par papildu finansējumu studiju un studējošo

kreditēšanas sistēmai 2021. gadā

Ministru kabinets iepazinās ar Saeimas Izglītības, kultūras un zinātnes komisijas Augstākās izglītības, zinātnes un inovāciju apakškomisijas š. g. 26. maija vēstuli Nr. 142.9/5/2-2-13/21 “Pa papildu finansējumu studiju un studējošo kreditēšanas sistēmai 2021. gadā” un informē par tālāk minēto.

Informējam, ka Izglītības un zinātnes ministrija ir sagatavojusi Ministru kabineta rīkojuma projektu “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžeta apakšprogrammu 03.04.00 “Studiju un studējošo kreditēšana”” (turpmāk – MK rīkojuma projekts). Tas paredz atbalstīt finansējuma pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžeta apakšprogrammu 03.04.00 “Studējošo un studiju kreditēšana” 163 900 *euro*, lai nodrošinātu papildus finansējumu valsts garantēto studiju un studējošo kredītu pieejamībai, no tā 154 780 *euro* - riska segumam, ko administrē valsts finanšu attīstības institūcija “Altum” un 9 120 *euro* - procentu izdevumiem normatīvajā regulējumā paredzētajos gadījumos. Šīs papildu finansējums ir plānots tam, lai šoruden nosegtu iespējami paaugstināto pieprasījumu pēc valsts garantēto studiju un studējošo kredītiem, ņemot vērā pandēmijas ietekmi uz darba tirgu un ģimeņu budžetiem. Nodrošinot šo papildu finansējumu, šim rudenim netiks ieviesti kādi ierobežojumi valsts garantēto studiju un studējošo kredītu pieejamībai.

Tomēr MK rīkojuma projekta saskaņošanas procesā ir saņemts sekojošais Finanšu ministrijas iebildums – MK rīkojuma projekta īstenošana rada saistības valsts budžetam turpmākajiem gadiem – jautājums par papildu nepieciešamo finansējumu aktuālās situācijas ar studiju un studējošo kreditēšanu risināšanai, t.sk., riska seguma nodrošināšanai un normatīvajos aktos noteiktajos gadījumos procentu maksājumiem un kredītu dzēšanai, pēc pilnīgas studiju un studējošo kreditēšanai plānotā finansējuma izvērtēšanas, ir diskutējums budžeta procesā kopā ar visu nozaru ministriju prioritārajiem pasākumiem, ņemot vērā valsts budžeta finansiālās iespējas un faktisko kredītu pieprasījumu. Attiecīgi Finanšu ministrija uzskata, ka MK rīkojuma projekts virzāms izskatīšanai Ministru kabinetā pēc tam, kad ir pieņemti lēmumi par likumprojektu “Par valsts budžetu 2022.gadam” un likumprojektu “Par vidējā termiņa budžeta ietvaru 2022., 2023. un 2024.gadam”.

Vienlaikus informējam, ka Izglītības un zinātnes ministrija sagatavoja un š.g. 30.jūnijā iesniedza Finanšu ministrijā pieteikumu prioritārajam pasākumam “Finansējums studiju un studējošo kredītu pieejamībai” 2022.gadam - 526 660 euro apmērā, 2023.gadam – 771 585 euro apmērā, 2024.gadā un turpmāk ik gadu – 883 019 euro apmērā.

Ministre Anita Muižniece

Marika Laudere 67047895

Marika.Laudere@izm.gov.lv